ที่จริงร้านนี้อยู่ใกล้บ้านมากค่ะ ขับผ่านตลอด เห็นคนเยอะทุกครั้ง เพิ่งจะมีโอกาสได้มาชิมครั้งแรกก็วันนี้เอง แว๊บแรกที่เห็นเมนู คือตกใจราคา เพราะว่ามันถูกจริงๆ อ่ะค่ะ เราสั่งอาหารมา 3 อย่าง มีปูนิ่มทอดกระเทียม ไข่เยี่ยวม้ากะเพรากรอบ และปลาต้มเผือก พร้อมข้าวต้ม 3 ถ้วยและน้ำเปล่า คิดค่าเสียหายออกมา 330 บาท อึ้งแล้วอึ้งอีก แถมอาหารก็ออกเร็วและรสชาติดีนะคะ ปูนิ่มทอดกระเทียมกรอบดี และปลาต้มเผือกรสชาติกลมกล่อมสุดๆ เลยค่ะ